***HISTORIJAT***

Univerzitet Sarajevska škola za nauku i tehnologiju (SSST) utemeljen je 2004. godine.

Od tada su mladi Bosanci i Hercegovci imaju priliku da ne moraju napuštati domovinu radi sticanja znanja i kvalitetnog obrazovanja.

I ne samo to - nego je i mladim ljudima iz cijelog svijeta otvorena mogućnost doći i studirati u Sarajevu u nadi da slijede svoje ideale i ciljeve uz znatno niža financijska ulaganja.

Sarajevo leži na presjeku silnica kulture koje vode stoljećima od Baltičkog i Crnog do Jadranskog mora i koje smještaju SSST u središte isprepletenih civilizacija.

Prikladno pozicioniran, SSST je svjetionik Euro-mediteranske regije i njegov važan obrazovni, znanstveni i kulturni resurs.

Njegovi studenti i uposlenici, koji dolaze iz raznih dijelova svijeta, razvijaju multikulturalnošću isprepletenu perspektivu, nužnu za život i rad u suvremenom, globaliziranom svijetu.

SSST je ponosan što njegovi studenti odražavaju raznolikost okruženja kojeg opslužuje i što njegovi studenti stiču iskustva koja ih pripremaju da žive i rade u multikulturnom, globaliziranom svijetu i da ga kao takvi mogu dalje razvijati

Kao takav SSST je dovoljno velik da ostvari internacionalni uticaj i dovoljno mali da studenti mogu razviti osjećaj osobnosti i pripadnosti zajednici koja ostvaruje doživotne veze kako s kolegama-studentima tako i sa svojim nastavnicima i drugim osobljem SSST-a.

Dvije temeljene misije ovog potpuno privatnog i neovisnog univerziteta (koji izvodi nastavu na novom internacionalnom jeziku svijeta - engleskom, i dodatno na njemačkom) su obrazovanje kadrova i socijalni doprinos užoj i široj društvenoj zajednici.

Uspjeh studenata je najveći prioritet SSST-a, pa stoga razvija ambijent u čijem je središtu student. Iznimno kvalificirani nastavnici i uposlenici, obrazovani na prestižnim sveučilištima diljem svijeta, pomažu studentima razviti talente i ostvariti ciljeve.

***Vizija*** Univerziteta SSST je da ostane vodeći univerzitet u Bosni i Hercegovini i sukladno tome dobije što veći broj međunarodnih priznanja kao respektabilna visokoškolska institucija.

***Misija*** Univerziteta SSST je da podsticajem kreativnosti i inovativnosti kod studenata i osoblja pomogne u otkrivanju i širenju znanja, te da svojim djelovanjem doprinosi unaprijeđenju uže i šire zajednice kao i međunarodnih institucijama kroz saradnju i projekte usmjerene na rješavanje lokalnih i globalnih izazova.

Vizija i misija predstavljaju sastavni dio strategije razvoja Univerziteta.

**Strateški ciljevi djelovanja SSST u razoblju 2019-2024**

Temelji djelovanja SSST-a počivaju na slijedećim aktivnostima:

* poticanje istraživanja i integriranje njihovih rezultata u obrazovne procese, pri čemu su sudionici obrazovanja osobe u procesu cjeloživotnog učenja kao i razne jedinice privatnog, javnog i civilnog sektora
* osiguravanje istraživačkog rad sukladnog visokim međunarodnim normama
* osiguranje obrazovanje sukladnog visokim međunarodnim normama
* osiguranje međunarodnog pristupa i priznanja studijskih programa SSST-a
* podržavanje razvoj nadarenih mladih istraživača od dodiplomskih do postdoktorskih studija.

S tim u vezi utvrđena su četiri strateška cilja djelovanja SSST:

*Strateški cilj 1. Unaprjeđivati uvjete obrazovanja studenata i djelovanja djelatnika i odvijanja procesa istraživana i studiranja na SSST*

*Strateški cilj 2. Jačati kadrovsku bazu SSST*

Strateški cilj 3. *Razvijati suradnju s privatnim, civilni i javnim sektorom radi jačanja kompetitivnih i inovacijskih potencijala SSST*

*Strateški cilj 4. Jačati internacionalizaciju SSST i njegovu poziciju u Euro-Mediteranskoj i globalnoj zajednici*

SSST planira u narednom srednjoročnom razdoblju temeljito proširiti svoje objekte i time stvoriti uvjete za znatno kvalitetnije odvijanje procesa obrazovanja, istraživanja te povezivanja s poslovnim sektorom.

*Tabela 1: Strateški cilj 1. Unaprjeđivati uvjete obrazovanja studenata i djelovanja djelatnika i odvijanja procesa istraživana i studiranja na SSST*

|  |  |  |  |
| --- | --- | --- | --- |
|  | ZADATAK | POKAZATELJ | CILJANA VRIJEDNOST |
| 1. | Izgraditi nove objekte | Izgrađeni objekti (m3) |  |
| 2. | Obnavljati/renovirati postojeće objekte | Obnovljeni/renovirani objekti (m3) |  |
| 3. | Opremati poslovne i druge prostore | Prosječna ocjena opremljenosti i funkcionalnosti prostora SSST |  |
| 4. | Uvoditi nove programe studiranja | Broj uvedenih/unaprijeđenih programa | Uveden/unaprijeđen program/fakultet/dvogodišnje |
| 5. | Jačati interdisciplinirane i transdisciplinirane studije na razini Sveučilišta | Broj interdisciplinarnih i transdiscipliniranih studije | Program/2 fakulteta/trogodišnje |
| 6. | Jačati znanstvenu infrastrukturu: pristup bazama podataka, knjižnični fond, laboratorije | Broj baza za koje se osigurava pristup  Broj časopisa za koje je osigurana pretplata  Broj prinovljenih knjiga u knjižnici | Baza/fakultet/dvogodišnje  Časopi/fakultet/dvogodišnje  900 prinovljenih knjiga/godišnje |
| 7. | Poticati izdavačku djelatnost | Broj publikacija u izdanju Sveučilišta | Knjiga/fakultet/godišnje |
| 8 | Poticati umjetničko stvaralaštvo s naglaskom na interdisciplinarne i transdisciplinarne interakcije kulturne baštine i kulturno-kreativnih djelatnosti |  |  |
| 9. | Poticati mobilnost studenata | Broj odlaznih i dolaznih mobilnosti studenata na preddiplomskoj, diplomskoj i poslijediplomskoj razini | Odlazak/fakultet/godišnje  Dva dolaska/fakultet/godišnje |

Kvalitet Univerziteta zavisi od osoblja koje obavlja istraživačke, obrazovne i logističke aktivnosti. S toga Univerzitet SSST nastoji svojim uposlenicima omogućiti profesionalni i osobni razvoj u skladu s najvišim standardima.

SSST je s toga u poziciji natjecati se za najbolje osoblje i postizati veću raznolikost među osobljem, za koje ima osigurane dugoročne planove kontinuirane edukacije.

Univerzitet SSST razvija radno okruženja i sistem poticaja koje promoviše motivaciju, zadovoljstvo rada i inovativnost i uspostavlja programe stalnog obrazovanja koji pomaže unaprijeđenje znanja i kompetencija osoblja.

***Tabela 2: Strateški cilj 2. Jačati kadrovsku bazu SSST***

|  |  |  |  |
| --- | --- | --- | --- |
|  | ZADATAK | POKAZATELJ | CILJANA VRIJEDNOST |
| 1. | Poticati raznovrsne oblike usavršavanja za podizanje pedagoško-psihološko-didaktičko-metodičkih i drugih kompetencija | Broj znanstveno-nastavnog osoblja u različitim oblicima usavršavanja za podizanje pedagoško-psihološko-didaktičko-metodičkih i drugih kompetencija | Jedan nastavnik/fakultet/godišnje |
| 2. | Poticati znanstveno-nastavno osoblje na različite oblike usavršavanja za unaprjeđenje znanstvenog djelovanja | Broj znanstveno-nastavnog osoblja u različitim oblicima usavršavanja za unaprjeđenje znanstvenog djelovanja | Jedan nastavnik/fakultet/godišnje |
| 3. | Poticati razne oblike usavršavanja administrativnog i tehničkog osoblja | Broj administrativnog i tehničkog osoblja koji je pohađao različite oblike usavršavanja | Tri djelatnika/godišnje |
| 4. | Poticati mobilnost znanstveno-nastavnog i administrativnog te tehničkog osoblja | Broj odlaznih i dolaznih mobilnosti znanstveno-nastavnog i administrativnog te tehničkog osoblja | Odlazak/fakultet/dvogodišnje  Dolazka/fakultet/godišnje  Odlazak i dolazak administrativnog osoblja/dvogodišnje |

U cilju bolje digitalizacije ekonomije i bolje globaliziranosti bh. društva, SSST nastoji razviti što čvršće odnose s organizacijama i instutucijama privatnog, javnog i civilnog sektora. Takvim odnosom SSST osigurava čvršću ukorijenost u lokalnu zajednicu, upoznavanje sa izazovima produktivnosti, efikasnosti i kompetitivnosti bh. ekonomije i bh. društva, uključenje u iznalaženje optimalnih rješenja za te izazove i tim putem uključivanje u globalne lance vrijednosti i globalne integracije.

**Strateški cilj 3. *Razvijati suradnju s privatnim, civilni i javnim sektorom radi jačanja kompetitivnih i inovacijskih potencijala SSST***

|  |  |  |  |
| --- | --- | --- | --- |
|  | ZADATAK | POKAZATELJ | CILJANA VRIJEDNOST |
| 1. | Stvarati poticajno istraživačko okruženje | Broj i iznos znanstvenih i znanstveno-istraživačkih projekata s javnim sektorom, civilnim sektorom i privatnim sektorom | Projekt/fakultet/godišnje  s godišnjim rastom od min. 5% |
| 2. | Razvijati i jačati inovacijsku ulogu Sveučilišta | Broj patenata | Patent/SSST/petogodišnje |
| 3. | Uspostaviti centre izvrsnosti | Broj uspostavljenih start-upova | Start-up/fakultet/godišnje |
| 4. | Poticati rad na znanstveno-istraživačkim projektima | Broj realiziranih/ugovorenih znanstveno­istraživačkih projekata | Projekt/fakultet/godišnje  s godišnjim rastom od min. 5% |
| 5. | Poticati rad na transferu znanja i tehnologija | Broj realiziranih/ugovorenih projekata transfera znanja i tehnologija | Dva projekta/fakultet/godišnje  s godišnjim rastom od min. 5% |
| 6. | Poticati istraživačku aktivnost nastavnika i studenata svih ciklusa studija | Broj objavljenih radova u respektabilnim bazama podataka (CC, SCI)  Citiranost i utjecajnost članaka  Broj obranjenih doktorata s akcentom na povećanje u kadrovski najdeficitarnijim područjima.  Broj objavljenih knjiga | Članak po nastavnku godišnje  Objavljena knjiga po nastavniku bijenalno  Doktorat/fakultet/dvogodišnje |

SSST se nastoji promovirati kao otvorena i međunarodno orijentisana naučnoistraživačka i obrazovna institucija. Stoga nastoji što više povećati svoju prisutnost u međunarodnim mrežama i forumima i pojačati poticaje za međunarodno povezivanja istraživača kao njih međusobno i tako i kroz njihovo povezivanje s poslovnom i diplomatskom zajednicom. Pri tome se kako zaštitni znak regije Euro-Mediterana sve više nameću *Dubrovački razgovori.*

***Strateški cilj 4. Jačati internacionalizaciju SSST i njegovu poziciju u Euro-Mediteranskoj i globalnoj zajednici***

|  |  |  |  |  |  |
| --- | --- | --- | --- | --- | --- |
|  | ZADATAK | | POKAZATELJ | | CILJANA VRIJEDNOST |
| 1. | Provoditi međunarodne evaluacije, rangiranja i benčmarking SSST | | Rangiranost SSST | | Top 1000 |
| 2. | Redovito organizirati *Dubrovačke razgovore* radi povezivanja akademske, poslovne i diplomatske javnosti na razini Mediterana | Broj zemalja iz kojih dolaze predstavnici akademske poslovne i diplomatske zajednice | | Dodatna zemlja/godišnje | |
| 3. | Održavati redovite komunikacije s diplomatskom zajednicom kroz Ambasadorsku seriju | Broj sesija | | Sesija/mjesećno | |
| 3. | Redovito organizirati *Diplomatsku akademiju* radi usavršavanja diplomatskih vještina | Broj organiziranih akademija i polaznika | | Akademija/godišnje  Broj polaznika iz i van BiH | |
| 4. | Razvijati suradnju s Europskim i Mediteranskim sveučilištima na istraživačkim aktivnostima radi unaprjeđenja istraživačkih potencijala SSST | Broj znanstveno-istraživačkih projekata i projekata transfera znanja i tehnologija s međunarodnim institucijama | | Projekt/fakultet/godišnje | |

**Rezultati implementacije** ove petogodišnje Strategije razvoja Univerziteta SSST u prvoj godini implementacije bi se trebali ogledati u sljedećim ishodima:

1. razvoj jedinstvenih instrumenata i alata za mjerenje kvaliteta svih aktivnosti na Univerzitetu SSST;

2. širenje kulture kvaliteta među studentima, nastavnicima i menadžmentom;

3. unaprijeđenje istraživačkih potencijala na međunarodnom naučno-istraživačkom tržištu;

4. povećanje mobilnosti studenata, nastavnog i administrativnog osoblja kroz međunarodnu naučno-istraživačku saradnju sa eminentnim univerzitetima.

Ova Strategija je sačinjena na temelju konstultacija sa predstavnicima poslovne zajednice (privatne firme i univerziteti u BiH i van BiH), nadležna resorna ministarstva, predsjedništvo BIH, Grad Sarajevo, ambasade akreditirane u BIH, nastavno-istraživačkog i administratvnog osoblja i studenata.

***Odluku br. 1229-SSST/18 o usvajanju Strategije razvoja Univerziteta SSST 2019–2024. donio je Senat Univerziteta u Sarajevu na sjednici održanoj 17.12.2018. godine.***

Rektor Univerziteta SSST

Prof.dr. Vjekoslav Domljan

**UNIVERZITET SARAJEVO SCHOOL OF SCIENCE AND TECHNOLOGY (**

**(UNIVERZITET SSST)**

**STRATEGIJA RAZVOJA**

**UNIVERZITETA SSST**

**2019.-2024. GODINE**

**Sarajevo, decembar 2018. godine**